CELEX: 62015TA0441
Language: el
Date: 2017-02-17 00:00:00
Title: Υπόθεση T-441/15: Απόφαση του Γενικού Δικαστηρίου της 17ης Φεβρουαρίου 2017 — European Dynamics Luxembourg κ.λπ. κατά EMA (Ρήτρα διαιτησίας — Πολλαπλή σύμβαση-πλαίσιο με το σύστημα της διαδοχικής αναθέσεως EMA/2012/10/ICT — Παροχή εξωτερικών υπηρεσιών στον τομέα των εφαρμογών λογισμικού — Αίτημα στις προσφεύγουσες-ενάγουσες για παροχή υπηρεσιών — Απόρριψη των υποψηφίων που προτάθηκαν από τις προσφεύγουσες-ενάγουσες — Αναλογικότητα — Μερικός επαναχαρακτηρισμός της προσφυγής — Εξωσυμβατική ευθύνη)

10.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/34
            
         Απόφαση του Γενικού Δικαστηρίου της 17ης Φεβρουαρίου 2017 — European Dynamics Luxembourg κ.λπ. κατά EMA
   (Υπόθεση T-441/15) (1)
   
   ((Ρήτρα διαιτησίας - Πολλαπλή σύμβαση-πλαίσιο με το σύστημα της διαδοχικής αναθέσεως EMA/2012/10/ICT - Παροχή εξωτερικών υπηρεσιών στον τομέα των εφαρμογών λογισμικού - Αίτημα στις προσφεύγουσες-ενάγουσες για παροχή υπηρεσιών - Απόρριψη των υποψηφίων που προτάθηκαν από τις προσφεύγουσες-ενάγουσες - Αναλογικότητα - Μερικός επαναχαρακτηρισμός της προσφυγής - Εξωσυμβατική ευθύνη))
   (2017/C 112/47)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσες-ενάγουσες: European Dynamics Luxembourg SA (Λουξεμβούργο, Λουξεμβούργο), Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής Α.Ε (Αθήνα, Ελλάδα), European Dynamics Belgium SA (Βρυξέλλες, Βέλγιο) (εκπρόσωποι: αρχικώς Ι. Αμπαζής και Μ. Σφυρή, εν συνεχεία M. Σφυρή, Δ. Παπαδοπούλου και Χ.-Ν. Δέδε, δικηγόροι)
   
      Καθού-εναγόμενος: Ευρωπαϊκός Οργανισμός Φαρμάκων (EMA) (εκπρόσωποι: T. Jabłoński, N. Rampal Olmedo, Γ. Γαβριηλίδου και P. Eyckmans)
   
      Αντικείμενο
   
   Αφενός, προσφυγή βάσει του άρθρου 263 ΣΛΕΕ με αίτημα την ακύρωση της από 4 Ιουνίου 2015 αποφάσεως του EMA, κοινοποιηθείσας με ηλεκτρονικό μήνυμα της διευθύντριας πόρων της τεχνολογίας της πληροφορίας, με την οποία απορρίφθηκαν δύο από τους υποψηφίους που πρότειναν οι προσφεύγουσες-ενάγουσες μετά το αίτημα παροχής υπηρεσιών SC001, στο πλαίσιο της συμβάσεως-πλαισίου EMA/2012/10/ICT, και, αφετέρου, αγωγή βάσει του άρθρου 268 ΣΛΕΕ με αίτημα την αποκατάσταση της ζημίας που οι προσφεύγουσες-ενάγουσες υποστηρίζουν ότι υπέστησαν λόγω της αποφάσεως αυτής.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Καταδικάζει τις European Dynamics Luxembourg SA, Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE και European Dynamics Belgium SA στα δικαστικά έξοδα.
            
         
      (1)  ΕΕ C 328 της 5.10.2015.